Antinous
Antinous Res apud Vicidata repertae: Nativitas: 111; Bolu Obitus: 30 Octobris 130; Nilus, Antinoopolis Patria: Roma antiqua Memoria Sepultura: Villa Hadriana Vide etiam paginam discretivam: Antinous (nomen). Antinous (Graece: Ἀντίνοος, Antinoos) fuit in gratia imperatoris Hadriani, cuius amasius fuisse videtur. Natus est Claudiopoli in Bithynia die 27 Novembris inter annos 110 et 115; mortuus est in Nilo fluvio ad Antinoopolim circa diem 30 Octobris 130. Post mortem, deus declaratus et veneratus est. Non tantum enim urbem Antinopolim propter Nilum in eius honorem condidit imperator Hadrianus sed tam Bithynii unde oriundus erat adulescaens quam Mantineae in Arcadia (quia Bithynienses apogoni Arcadum dicebantur) templum ei aedificavit et ritus mysticos instituit. Quin etiam ibidem quinquennalia certamina in eius honorem celebrari iussit. Eius statuae Dionyso similes a Pausania describebantur et eius effifiem in nonnullis nummis expressam hodieque videre potes. Mesomedes Cretensis poeta carmina de Antinoo composuit. Et Anscharius Wilde illo inspiratus est.